στραταγεοντος των φωκεων μνασικρατεος μηνος πρωτου εν δε δελφοις αρχοντος θρασυκλεος μηνος ηραιου απεδοντο ξενοκρατης ευξιθεου και αρχω αρχιδαμου χαραδραιοι τωι απολλωνι τωι πυθιωι σωμα γυναικειον αι ονομα καλλιοπα το γενος οικογενη τιμας αργυριου μναν τεσσαρων και ταν τιμαν απεχοντι πασαν. βεβαιωτηρ κατα τους νομους πολυκρατης πολυξενου χαραδραιος. καθως επιστευσε καλλιοπα τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα βιον. ει δε τις εφαπτοιτο καλλιοπας επι καταδουλισμωι κυριος εστω συλεων επ ελευθεριαι ο παρατυγχανων αζαμιος ων και ανυποδικος πασας δικας και ζαμιας και ο βεβαιωτηρ βεβαιουτω τωι θεωι ταν ωναν. μαρτυροι των ιερεων ανδρονικος και οι αρχοντες δαμοστρατος τιμων αριστοβουλος και ιδιωται δρομοκλειδας μενης ευκλειδας καλλειδα σωστρατος ερμαιος ορθαιος κλεανδρου.
Phokis — Delphi — 150-140 BC
 150-140 BC